संघ के महानगर सह प्रचार प्रमुख चंद्रावत को हटाया, केस दर्ज
राष्ट्रीय स्वयं सेवक संघ ने उज्जैन महानगर सह प्रचार प्रमुख डॉ. कुंदन चंद्रावत को पद से हटा दिया है। डॉ. चंद्रावत ने बुधवार को जनअधिकार समिति के धरने में केरल के मुख्यमंत्री का सिर कलम करने वाले को एक करोड़ रुपए इनाम देने की घोषणा की थी। इसके बाद बवाल मच गया था। इस बीच पुलिस ने डॉ. चंद्रावत के खिलाफ भड़काऊ भाषण देने का केस दर्ज किया है।
मलेरिया विभाग में सेवारत डॉ. चंद्रावत ने धरने को संबोधित करते हुए कहा था कि जो कोई केरल के मुख्यमंत्री का सिर कलम कर देगा उसे मैं अपनी प्रापर्टी बेच कर एक करोड़ रु. इनाम दूंगा। अगले दिन उनके इस बयान की संघ ने भी निंदा की थी। गुरुवार को डॉ. चंद्रावत ने सार्वजनिक मंच से दिए अपने इस बयान को वापस भी ले लिया था। महानगर कार्यवाह समीर चौधरी के अनुसार शुक्रवार को प्रांत प्रमुख (इंदौर) प्रकाश शास्त्री ने डॉ. चंद्रावत को पद मुक्त करने के आदेश जारी कर दिए हैं। उन्हें पद से हटा दिया है। गौरतलब है कि केरल में संघ के स्वयंसेवकों की हत्या के विरोध में बुधवार को धरना दिया गया था।
डॉ. चंद्रावत
hin_Deva hin_Deva hin_Deva mar_Deva